CELEX: C2005/229/70
Language: sl
Date: 2005-09-17 00:00:00
Title: Zadeva T -283/05: Tožba Daniela Baraldija in ostalih proti Komisiji Evropskih skupnosti, vložena dne 13. julija 2005

17.9.2005   
            
            
               SL
            
            
               Uradni list Evropske unije
            
            
               C 229/33
            
         Tožba Daniela Baraldija in ostalih proti Komisiji Evropskih skupnosti, vložena dne 13. julija 2005
   (Zadeva T -283/05)
   (2005/C 229/70)
   Jezik postopka: francoščina
   Daniele Baraldi, stanujoč v Alkamaaru (Nizozemska), Jacobus De Brujin, stanujoč v Ispri (Italija) in Christel Schileger-Musset, stanujoča v Brebbii (Italija), ki jih zastopata Georges Vandersanden in Laure Levi, avocats, so 13. julija 2005 vložili tožbo proti Komisiji Evropskih skupnosti na Sodišču prve stopnje Evropskih skupnosti.
   Tožeče stranke Sodišču prve stopnje predlagajo, naj:
   
               —
            
            
               razglasi za nično razvrstitev v naziv tožečih strank, navedeno v njihovih odločbah o zaposlitvi, kolikor ta razvrstitev temelji na podlagi člena 12(3) Priloge XIII novih Kadrovskih predpisov;
            
         
               —
            
            
               posledično obnovi kariero tožečih strank (vključno z valorizacijo njihovih izkušenj v tako korigiranem nazivu, njihovih pravic do napredovanja in njihovih pravic do pokojnine, slednje so bile določene predvsem na podlagi člena 21 Priloge XIII Kadrovskih predpisov) od naziva, v katerega bi morale biti imenovane na osnovi obvestila o natečaju, po katerem so bile uvrščene na čakalni seznam za zaposlitev, bodisi v naziv, naveden v tem obvestilu o natečaju, bodisi enakovreden njegovi ustreznici po razvrstitvi iz novih Kadrovskih predpisov (in ustrezen plačilni razred, v skladu s pravili, ki so veljala pred 1. majem 2004) od odločbe o njihovem imenovanju;
            
         
               —
            
            
               odobri tožečim strankam zamudne obresti na osnovi obrestne mere, ki jo določi Evropska centralna banka, od celote zneskov, ki ustrezajo razliki med plačilom, ki ustreza njihovi razvrstitvi po odločbi o zaposlitvi, in razvrstitvijo, do katere bi morale imeti pravico do dneva odločbe o njihovi pravilni razvrstitvi v naziv;
            
         
               —
            
            
               Komisiji naloži plačilo stroškov v celoti.
            
         Tožbeni razlogi in bistvene trditve
   Tožbeni razlogi in bistvene trditve, ki so jih navedle tožeče stranke, so enaki tistim, ki so navedeni v okviru zadeve T-58/05, Centeno Mediavilla in drugi proti Komisiji (1).
   
      (1)  UL C 93, 16. 4. 2005, str. 38.